ai4bharat/Pralekha huggingface dataset:
कृषि एवं किसान कल्याण मंत्रालय
खरीफ विपणन सीजन 2020-21 के दौरान न्यूनतम समर्थन मूल्य  का क्रियान्वयन
धान की खरीद में पिछले वर्ष की तुलना में 24.90 प्रतिशत की वृद्धि दर्ज की गई
87391.98 करोड़ के एमएसपी मूल्य के साथ केएमएस खरीद प्रक्रिया से लगभग 57.47लाख धान के किसान लाभान्वित हुए हैं
वर्तमान खरीफ विपणन सीजन  2020-21 के दौरान, सरकार ने अपनी मौजूदा न्यूनतम समर्थन मूल्य  योजनाओं के अनुसार किसानों से एमएसपी पर खरीफ 2020-21 फसलों की खरीद जारी रखी है, जैसा कि पिछले सत्रों में किया गया था।
|
|
खरीफ 2020-21 के लिए धान की खरीद पंजाब, हरियाणा, उत्तर प्रदेश, तेलंगाना, उत्तराखंड, तमिलनाडु, चंडीगढ़, जम्मू और कश्मीर, केरल, गुजरात, आंध्र प्रदेश, छत्तीसगढ़, ओडिशा, मध्य प्रदेश, महाराष्ट्र, बिहार, झारखंड और पश्चिम बंगाल जैसे राज्यों/ केंद्र-शासित प्रदेशों में सुचारु रूप से चल रही है। पिछले वर्ष के 370.57लाख मीट्रिक टन की तुलना में इस वर्ष  462.88लाख मीट्रिक टन से अधिक धान की खरीद की जा चुकी है। 462.88लाख मीट्रिक टन की कुल खरीद में से अकेले पंजाब ने 202.77 लाख मीट्रिक टन का योगदान दिया है, जो कुल खरीद का 43.80% है।
|
|
वर्तमान में जारी केएमएस खरीद संचालन के तहत 87391.98करोड़ रुपये मूल्य के धान की खरीद की गयी है और इससे लगभग 57.47लाख किसान लाभान्वित हुए हैं।
इसके अलावा, राज्यों से प्रस्ताव के आधार पर खरीफ विपणन सीजन 2020 के लिए तमिलनाडु, कर्नाटक, महाराष्ट्र, तेलंगाना, गुजरात, हरियाणा, उत्तरप्रदेश, ओडिशा, राजस्थान और आंध्र प्रदेश राज्यों से मूल्य समर्थन योजना  के तहत 51.66 लाख मीट्रिक टन दलहन और तिलहन की खरीद के लिए मंजूरी दी गई थी। इसके अलावा, आंध्र प्रदेश, कर्नाटक, तमिलनाडु और केरल राज्यों के लिए कोपरा  की 1.23 लाख मीट्रिक टन की खरीद को भी मंजूरी दी गई। पीएसएस के तहत अन्य राज्य/केन्द्र शासित प्रदेशों से खरीद के प्रस्तावों की प्राप्ति पर दलहन, तिलहन और कोपरा के लिए भी मंजूरी दी जाएगी ताकि अधिसूचित फसल अवधि के दौरान बाजार दर एमएसपी से कम होने की स्थिति में वर्ष 2020-21 के लिए अधिसूचित एमएसपी के आधार पर इन फसलों के एफएक्यू ग्रेड की खरीद, राज्य की ओर से नामित खरीद एजेंसियों के माध्यम से केंद्रीय नोडल एजेंसियों द्वारा संबंधित राज्यों/केंद्र शासित प्रदेशों में सीधे पंजीकृत किसानों से की जा सके।
28दिसंबर 2020 तक सरकार ने अपनी नोडल एजेंसियों के माध्यम से 1262.16करोड़ रुपये की एमएसपी मूल्य वाली मूंग, उड़द, मूंगफली की फली और सोयाबीन की 239845.87मीट्रिक टन की खरीद की है जिससे तमिलनाडु, महाराष्ट्र, गुजरात, हरियाणा और राजस्थान के 1,29,760किसान लाभान्वित हुए हैं।
इसी तरह, 28दिसंबर 2020 तक 52.40 करोड़ रुपये के एमएसपी मूल्य पर 5089 मीट्रिक टन कोपरा  की खरीद की गई है, जिससे कर्नाटक और तमिलनाडु के 3961किसान लाभान्वित हुए हैं जबकि पिछले वर्ष इसी अवधि के दौरान 293.34 मीट्रिक टन कोपरा खरीदा गया था। कोपरा और उड़द के संदर्भ में, अधिकांश प्रमुख उत्पादक राज्यों में दरें एमएसपी से अधिक हैं। संबंधित राज्य/केन्द्र शासित प्रदेश की सरकारें खरीफ की फसल दलहन और तिलहन के संबंध में आवक के आधार पर संबंधित राज्यों द्वारा तय की गई तारीख से खरीद शुरू करने के लिए आवश्यक व्यवस्था कर रही है।
पंजाब, हरियाणा, राजस्थान, मध्य प्रदेश, महाराष्ट्र, गुजरात, तेलंगाना, आंध्र प्रदेश, ओडिशा और कर्नाटक राज्यों में एमएसपी के तहत बीज कपास  की खरीद प्रक्रिया सुचारु रूप से चल रही है। 28 दिसंबर 2020 तक 6956291 कपास की गांठें खरीदी गईं जिनका मूल्य 20391.36करोड़ रुपये हैं जिससे 13,53,139किसान लाभान्वित हुए हैं।
रक्षा मंत्रालय
राष्ट्रपति ने भारतीय तटरक्षक कर्मियोंके लिए तटरक्षक पदक का अनुमोदन किया
राष्ट्रपति श्री राम नाथ कोविंद ने गणतंत्र दिवस, 2021 के अवसर पर अदम्य वीरता और विशिष्ट/सराहनीय सेवा के लिए निम्नलिखित भारतीय तटरक्षक कर्मियों को राष्ट्रपति तटरक्षक पदक  और तटरक्षक पदक  से सम्मानित किया है: -
 राष्ट्रपति तटरक्षक पदक 
1. आईजी देव राज शर्मा, टीएम 
2. आईजी अरुण श्रीवास्तव, टीएम 
 तटरक्षक पदक 
1. डीआईजी अनुराग कौशिक 
2. प्रताप नारायण, पी/एडीएच , 02433-एल
3. यदुराज यादव, पी/एडीएच , 02497-जेड
4. रवि कुमार, यू/एनवीके , 13104-एम
 तटरक्षक पदक 
1. डीआईजी कैलाश नेगी (0311-ई
2. सोम लाल, पी/एडीएच, 00826-एच
26 जनवरी 1990 के बाद से प्रत्येक वर्ष गणतंत्र दिवस और स्वतंत्रता दिवस पर भारतीय तटरक्षक कर्मियों को ये पुरस्कार दिए जाते हैं।
एमजी/एएम/जेके
(Visitor Counter : 187
प्रधानमंत्री कार्यालय
प्रधान मंत्री ने राजकोट में महात्मा गांधी संग्रहालय का उद्घाटन किया
प्रधान मंत्री श्री नरेंद्र मोदी ने आज राजकोट में महात्मा गांधी संग्रहालय का उद्घाटन किया। संग्रहालय अल्फ्रेड हाई स्कूल में बनाया गया है, जो महात्मा गांधी के प्रारंभिक वर्षों का एक महत्वपूर्ण हिस्सा रहा था। यह गांधीवादी संस्कृति, मूल्यों और दर्शन के बारे में जागरूकता फैलाने में मदद करेगा।
प्रधान मंत्री ने 624 घरों की सार्वजनिक आवास परियोजना के उद्घाटन के उपलक्ष्य में एक पट्टिका का अनावरण भी किया और इस अवसर पर 240 लाभार्थी परिवारों के ई-गृह प्रवेश के साक्षी भी बने।
इस मौके पर उपस्थित लोगों को संबोधित करते हुए प्रधानमंत्री ने कहा कि महात्मा गांधी से सीखने के लिए बहुत कुछ है। गुजरात इस मायने में बहुत भाग्यशाली है कि वह एक ऐसी भूमि है जो बाबू से बहुत करीब से जुड़ी है। पर्यावरण के प्रति बापू की चितांओं का जिक्र करते हुए उन्होंने कहा कि उनसे प्रेरणा लेकर हमें एक ऐसे भविष्य के लिए काम करना होगा जिसमें स्वच्छता और पर्यावरण संरक्षण को पूरी अहमियत दी जाए।
प्रधानमंत्री ने बापू का स्मरण करते हुए कहा कि उन्होंने कतार में सबसे पीछे खड़े लोगों के बारे में सोचने और वंचितों के कल्याण के लिए काम करने की बात सिखाई थी। उनकी इस सेाच से प्रेरणा लेकर ही हम आज गरीबों के लिए काम कर रहे हैं। प्रधानमंत्री ने कहा कि हम अपनी पहल और प्रयासों से उनके जीवन में बदलाव लाना चाहते हैं, उनके लिए घर बनाना चाहते हैं।
उन्होंने कहा आजादी के 70 वर्ष बीत जाने के बाद भी बापू के स्वच्छ भारत का सपना साकार नहीं हो पाया है ऐसे में हम सबको मिलकर इसे पूरा करना है। उन्होंने कहा कि पिछले चार सालों में हमने स्वच्छ भारत मिशन को मूर्त रूप देने की दिशा में काफी कुछ किया है, लेकिन अभी और बहुत कुछ करना बाकी है।
प्रधानमंत्री ने बाद में महात्मा गांधी संग्रहालय का अवलोकन किया।
आर.के.मीणा/मधुलिका/सुमन-10428
(Visitor Counter : 228
विधि एवं न्याय मंत्रालय
प्रेस विज्ञप्ति
भारत के संविधान के अनुच्छेद 217 के खंड  द्वारा प्रदत्त शक्ति का प्रयोग करते हुए दिनांक 11.10.2021 की अधिसूचना के जरिए राष्ट्रपति ने भारत के मुख्य न्यायाधीश के साथ परामर्श के बाद निम्नलिखित अधिवक्ताओं और न्यायिक अधिकारियों को राजस्थान उच्च न्यायालय के न्यायाधीश के रूप में नियुक्त करने और उन्हें अपने संबंधित कार्यालयों का कार्यभार ग्रहण करने का निर्देश दिया है :-
|
|
क्रम संख्या
|
|
नाम 
|
|
उच्च न्यायालय में नियुक्त
|
|
1.
|
|
फरजंद अली, अधिवक्ता
|
|
राजस्थान
|
|
2.
|
|
सुदेश बंसल, अधिवक्ता
|
|
राजस्थान
|
|
3.
|
|
अनूप कुमार धंद, अधिवक्ता
|
|
राजस्थान
|
|
4.
|
|
विनोद कुमार भरवानी, न्यायिक अधिकारी
|
|
राजस्थान
|
|
5.
|
|
मदन गोपाल व्यास, न्यायिक अधिकारी
|
|
राजस्थान
जल शक्ति मंत्रालय
चुनौतीपूर्ण भू-भाग और लॉजिस्टिकल बाधाओं के बावजूद, उत्तराखंड के जीवंत गांव में स्वच्छता ही सेवा अभियान सफलतापूर्वक कार्यान्वित किया गया
सामुदायिक भावना और दृढ़ संकल्प के एक उल्लेखनीय प्रदर्शन में, उत्तराखंड के धारचूला के सुदूर ग्रामीण क्षेत्रों में चुनौतीपूर्ण भू-भाग और लॉजिस्टिकल बाधाओं के बावजूद "स्वच्छता ही सेवा" अभियान का सफल कार्यान्वयन देखा गया। स्वच्छता और स्वच्छता को बढ़ावा देने के उद्देश्य से की गई इस पहल ने इस क्षेत्र में एक अत्यावश्यक मुद्दे के समाधान के लिए निवासियों और स्थानीय अधिकारियों को एक साथ लाया। यह अभियान, जो कि एक बड़े स्वच्छ भारत अभियान का एक हिस्सा है, एक राष्ट्रव्यापी आंदोलन है, जिसका उद्देश्य ग्रामीण क्षेत्रों में साफ-सफाई और स्वच्छता को बढ़ावा देना है। जबकि इस पहल ने पूरे देश में जबरदस्त लोकप्रियता हासिल की है, धारचूला जैसे पहाड़ी और दूरदराज के क्षेत्रों में ऐसी गतिविधियों का आयोजन अद्वितीय चुनौतियां पेश करता है।
धारचूला के सीमावर्ती क्षेत्र में, जीवंत गांव योजना के तहत उत्तराखंड के कुमाऊं क्षेत्र में बसे जसपुर टोंकर और गुनी नाभिगंज जैसे गांव अपने खूबसूरत भूदृश्यों के लिए जाने जाते हैं, लेकिन उन्हें इन गांवों को अपने मुश्किल भूभाग के कारण कई चुनौतियों का सामना करना पड़ता है।
इन चुनौतियों के बावजूद, स्थानीय महिला मंडल , निवासियों की सक्रिय भागीदारी के साथ, इस अभियान को एक शानदार सफलता दिलाने में सक्षम रही। अभियान में लगभग 50 लोगों ने स्वच्छता गतिविधियों को आयोजित करने में भाग लिया। साफ-सफाई और स्वच्छता के बारे में जागरूकता बढ़ाने के लिए दो सप्ताह के दौरान कई गतिविधियाँ आयोजित की गईं। गांव में व्यापक सफाई पहल और सामुदायिक स्थानों की सफाई इस अभियान की खास बातों में थी। महिलाओं और बुजुर्ग नागरिकों सहित निवासियों ने उत्साहपूर्वक कूड़ा उठाने और सार्वजनिक स्थानों को साफ करने के लिए हाथ से हाथ मिलाया। इस अभियान ने न केवल स्वच्छ वातावरण में योगदान दिया, बल्कि सामुदायिक और साझा जिम्मेदारी की भावना को भी बढ़ावा दिया।
चुनौतीपूर्ण भू-भाग और अपशिष्ट निपटान सुविधाओं तक सीमित पहुंच को देखते हुए, एक नव परिवर्तनकारी समाधान कार्यान्वित किया गया। जैविक कचरे को प्रभावी ढंग से प्रबंधित करने के लिए, विभिन्न गांवों में सामुदायिक खाद गड्ढे स्थापित किए गए। इससे न केवल कूड़ाघर स्थलों पर बोझ कम हुआ, बल्कि इस क्षेत्र में वहनीय प्रथाओं को भी बढ़ावा मिला।
धारचूला के गांवों में स्वच्छता ही सेवा अभियान की सफलता इस बात का प्रेरक उदाहरण है कि कैसे दृढ़ संकल्प और सामुदायिक भावना सबसे कठिन चुनौतियों को भी मात दे सकती है। यह दर्शाता है कि सही मानसिकता और सहयोगात्मक प्रयासों से किसी भी भू-भाग को स्वच्छ और सुंदर बनाए रखना मुश्किल नहीं है।
जैसे ही यह अभियान समाप्त होगा, इन गांवों के निवासी अपनी सामूहिक उपलब्धि पर गर्व कर सकते हैं और आने वाले दिनों में एक स्वच्छ, स्वस्थ और अधिक जीवंत समुदाय की आशा कर सकते हैं। स्वच्छता ही सेवा ने वास्तव में लोगों के दिलों पर एक अमिट छाप छोड़ी है, जिसने यह साबित कर दिया है कि स्वच्छता सिर्फ एक कर्तव्य नहीं, बल्कि जीवन का एक तरीका है।
स्वास्थ्य एवं परिवार कल्याण मंत्रालय
भारत में सक्रिय मामलों में लगातार गिरावट का ट्रेंड जारी
लगातार दूसरे दिन 7.5 लाख से कम सक्रिय मामले
14 राज्य / केन्द्र शासित प्रदेशों ने मृत्यु दर मामला एक प्रतिशत से कम हासिल किया
भारत ने लगातार दूसरे दिन सक्रिय मामलों की संख्या 7.5 लाख से नीचे रखने का अपना ट्रेंड बनाए रखा है।
हर दिन ठीक होने वाले कोविड रोगियों की अधिक संख्या के साथ ही भारत में रोजाना अधिक संख्या में लगातार रिकवरी का ट्रेंड भी जारी है। देश में पिछले 24 घंटों में 61,775 रिकवरी हुई है जबकि पुष्टि के केवल 54,044 नए मामले सामने आए हैं। यह तब है जब देश में पिछले 24 घंटों में 10,83,608 टेस्ट किए गए हैं।
समय पर और उचित उपचार के साथ—साथ टेस्ट, ट्रेक और ट्रीट रणनीति के सफल कार्यान्वयन के कारण मृत्यु दर में लगातार गिरावट आई है। राष्ट्रीय मृत्यु दर मामला  आज गिरकर 1.51 प्रतिशत हो गया।
केन्द्र ने सीएफआर को 1 प्रतिशत से नीचे लाने के उद्देश्य से राज्यों / केन्द्रशासित प्रदेशों को सलाह दी है। वर्तमान में 14 राज्य / केन्द्र शासित प्रदेशों में 1 प्रतिशत से कम मृत्यु दर है।
भारत की कुल रिकवरी आज 67,95,103 है। एक ही दिन की रिकवरी की अधिक संख्या के कारण राष्ट्रीय रिकवरी दर में निरंतर वृद्धि हुई है, जो तेजी से 89 प्रतिशत  हो गई है।
रिकवरी के नए मामलों में से 77 प्रतिशत मामले 10 राज्यों / केन्द्र शासित प्रदेशों से सामने आए हैं।
कर्नाटक में सबसे अधिक 8,500 से अधिक नई रिकवरी हुई है और इसके साथ ही उसने महाराष्ट्र को पीछे छोड़ दिया है। महाराष्ट्र और केरल दोनों राज्यों में 7,000 से अधिक नई रिकवरी हुई है।
देश में पिछले 24 घंटों में 54,044 नए मामले सामने आए हैं।
इनमें से 78 प्रतिशत मामले दस राज्यों / केन्द्र शासित प्रदेशों से सामने आए हैं। महाराष्ट्र ने 8,000 से अधिक नए मामले सामने आए हैं। कर्नाटक और केरल, दोनों राज्यों से 6,000 से अधिक मामले सामने आए हैं।
पिछले 24 घंटों में 717 मौतें दर्ज की गई हैं।
10 राज्यों और केन्द्रशासित प्रदेशों में 82 प्रतिशत नई मौतें हुई हैं।
कल बतायी गयी 29 प्रतिशत मौतें महाराष्ट्र में हुई। महाराष्ट्र में 213 मौतों हुई और इसके बाद कर्नाटक में 66 मौतें हुई।
उप राष्ट्रपति सचिवालय
शांतिपूर्ण तथा उद्देश्यपूर्ण जीवन के लिए अध्यात्म को समझना अत्यंत महत्वपूर्णः उपराष्ट्रपति
श्री श्री रविशंकर ने उपराष्ट्रपति भवन में मंत्रियों, सांसदों और वरिष्ठ अधिकारियों के साथ संवाद किया
योग और ध्यान आवश्यक मानसिक स्वास्थ्य विज्ञानः इससे जीवन के वास्तविक उद्देश्यों को प्राप्त करने में मदद मिलती हैः श्री श्री
उपराष्ट्रपति ने श्री एम.वेंकैया नायडू ने कहा है कि शांतिपूर्ण और उद्देश्यपूर्ण जीवन जीने के लिए अध्यात्म को समझना अत्यंत महत्वपूर्ण है। उन्होंने भारत की महान सांस्कृतिक विरासतों, मूल्यों तथा भारतीय दर्शन में निहित आदर्शों के संरक्षण, संवर्धन और प्रचार पर भी बल दिया।
अपने निवास पर अध्यात्म गुरू श्री श्री रविशंकर जी के साथ आयोजित संवाद सत्र में उपराष्ट्रपति ने कहा कि भारत में बड़ों की आदर करने, संतों, ऋषियों तथा गुरूओं से अनेक समस्याओं के समाधान के लिए निर्देश प्राप्त करने की महान परम्परा रही है।
श्री श्री रविशंकर के बारे में उपराष्ट्रपति ने कहा कि श्री श्री रविशंकर पूरी दुनिया में लोगों का मार्गदर्शन कर रहे हैं और अपने आध्यात्मिक प्रवचनों से लोगों का ज्ञानवर्धन कर रहे हैं, विशेषकर ऐसे समय में जब सामाजिक तनाव पैदा करने, शांति, समृद्धि को प्रभावित करने तथा देश और विश्व के विकास को प्रभावित करने के लिए हिंसा, तनाव और मूल्यों में गिरावट देखी जा रही है।
उपस्थित लोगों से बातचीत करते हुए श्री श्री ने योग और ध्यान के महत्व को बताया। उन्होंने सुझाव दिया कि मानसिक स्वास्थ्य के लिए इन दोनों को व्यवहार में लाना चाहिए। उन्होंने कहा कि दैनिक ध्यान, उचित नींद तथा शांतिपूर्ण मस्तिष्क के लिए सांस पर फोकस महत्वपूर्ण है। उन्होंने कहा कि ऐसा करने से लोगों को भौतिक चीजों से आगे निकलने का लाभ मिलेगा और सत्य तथा जीवन के वास्तविक उद्देश्य को प्राप्त करने में मदद मिलेगी।
क्रोध प्रबंधन के बारे में पूछे गए प्रश्न के जवाब में श्री श्री ने कहा कि यदि क्रोध क्षणिक है तो बुरा नहीं है और हमें लंबे समय तक क्रोध को अंदर नहीं रखना चाहिए। उन्होंने शांतिपूर्ण विश्व बनाने के लिए एक-दूसरे से साझा करने और एक-दूसरे की देखभाल करने के भारतीय मूल्यों के महत्व पर बल दिया।
बातचीत में राज्यसभा के उपसभापति श्री हरिवंश, गृह राज्य मंत्री श्री जी. किशन रेड्डी, संसदीय कार्य राज्य मंत्री श्री वी. मुरलीधरन, प्रसार भारती के अध्यक्ष डॉ. ए. सूर्यप्रकाश, डीआरडीओ के अध्यक्ष डॉ. जी. सतीश रेड्डी और टीआरएस. बीजेडी, वाईएसआरसीपी, टीडीपी, डीएमके, एआईडीएमके तथा कांग्रेस जैसे अलग-अलग राजनीतिक दलों के अनेक सांसद उपस्थित थे। संवाद सत्र में सांसद, भारत सरकार के वरिष्ठ अधिकारियों, दिल्ली के मेयर तथा एनडीएमसी के अध्यक्ष सहित 50 सदस्य शामिल हुए।
विज्ञान एवं प्रौद्योगिकी मंत्रालय
पिछले 3 वर्षो के दौरान, बायोटेक-किसान कार्यक्रम के माध्यम से कृषि में जैव प्रौद्योगिकी के प्रयोग सहित जैविक कृषि को समर्थन देने के लिए 310 करोड़ रूपए का निवेश किया गया है
बीस राज्यों तथा दो संघ राज्यों क्षेत्रों ने अपनी जैव प्रौद्योगिकी नीति स्वयं तैयार की है
सरकार कृषि जैव प्रौद्योगिकी के क्षेत्र में, जिसमें जैविक कृषि शामिल है, प्रतिस्पर्धी अनुसंधान एवं विकास तथा प्रदर्शन गतिविधियों के लिए अनुसंधान संस्थानों, केंद्रीय तथा राज्य कृषि विश्वविद्यालयों को समर्थन देती है। बायोटेक-कृषि इनोवेशन साईंस एप्लीकेशन नेटवर्क  कार्यक्रम भी नवोन्मेषी प्रौद्योगिकियों को किसानों तक पहुंचाने पर केंद्रित है। इस गतिविधि को महत्वाकांक्षी जिलों सहित पूरे देश में समर्थन दिया गया है। पिछले 3 वर्षो के दौरान, इन कार्यक्रमों के माध्यम से कृषि में जैवप्रौद्योगिकीके प्रयोगसहितजैविक कृषि को समर्थन देने के लिए 310 करोड़ रूपए का निवेश किया गया है।
बीस राज्यों तथा दो संघ राज्य क्षेत्रों ने अपनी जैव प्रौद्योगिकी नीति स्वयं तैयार की है। 
सरकार ने बायोटेक्नोलॉजी विभाग  के माध्यम से कृषि सहित विभिन्न क्षेत्रों में जैवप्रौद्योगिकी प्रशिक्षित कार्मिक उपलब्ध कराने के लिए एक एकीकृत जैवप्रौद्योगिकी मानव संसाधन विकास कार्यक्रम कार्यान्वित किया है। कुशल तथा प्रशिक्षित जनशक्ति के लिए प्रमुख कार्यक्रमों में स्नातकोत्तर प्रशिक्षण कार्यक्रम, डीबीटी-जूनियर रिसर्च फैलोशिप कार्यक्रम, डीबीटी-रिसर्च एसोसिएटशिप तथा डीबीटी-जैवप्रौद्योगिकी उद्योग प्रशिक्षण कार्यक्रम  आदिशामिल हैं। इन कार्यक्रमों को देश भर में समर्थन दिया जा रहा है।
संलग्नक –I
जैव प्रौद्योगिकी नीति वाले राज्यों/संघ राज्य क्षेत्रों का विवरण इस प्रकार है:
|
|
क्र.सं. No.
|
|
राज्य/संघ राज्य क्षेत्र कानाम
|
|
जैव प्रौद्योगिकी नीति/कार्यक्रम
|
|
-
|
|
आंध्र प्रदेश
|
|
जैव प्रौद्योगिकी नीति 2015-2020
|
|
-
|
|
असम
|
|
जैव प्रौद्योगिकी नीति 2018-2022
|
|
-
|
|
बिहार
|
|
जैव प्रौद्योगिकी नीति
|
|
-
|
|
चंडीगढ़
|
|
जैव प्रौद्योगिकी नीति चंडीगढ़
|
|
-
|
|
छत्तीसगढ़
|
|
जैव प्रौद्योगिकी नीति छत्तीसगढ़
|
|
-
|
|
गोवा
|
|
जैव प्रौद्योगिकी नीति 2009
|
|
-
|
|
गुजरात
|
|
जैव प्रौद्योगिकी नीति 2016-2021
|
|
-
|
|
हरियाणा
|
|
जैव प्रौद्योगिकी नीति हरियाणा 2002
|
|
-
|
|
हिमाचल प्रदेश
|
|
जैव प्रौद्योगिकी नीति 2014
|
|
-
|
|
जम्मू और कश्मीर
|
|
जैव प्रौद्योगिकी नीति 2010
|
|
-
|
|
झारखंड
|
|
झारखंड सूचना प्रौद्योगिकी/जैव प्रौद्योगिकी नीति 2012
2012
|
|
-
|
|
कर्नाटक
|
|
जैव प्रौद्योगिकी नीति 2017-2022
|
|
-
|
|
मध्य प्रदेश
|
|
जैव प्रौद्योगिकी नीति 2003
|
|
-
|
|
महाराष्ट्र
|
|
जैव प्रौद्योगिकी नीति 2001
|
|
-
|
|
ओडिसा
|
|
जैव प्रौद्योगिकी नीति 2018
|
|
-
|
|
पंजाब
|
|
पंजाब जैव प्रौद्योगिकी कार्यक्रम
|
|
-
|
|
राजस्थान
|
|
जैव प्रौद्योगिकी नीति 2015
|
|
-
|
|
तमिलनाडु
|
|
तमिलनाडुजैव प्रौद्योगिकी नीति 2014
|
|
-
|
|
तेलंगाना
|
|
जैव प्रौद्योगिकी नीति 2015-2020
|
|
-
|
|
उत्तर प्रदेश
|
|
उत्तर प्रदेश की बायोटेक नीति2014
|
|
-
|
|
उत्तराखंड
|
|
जैव प्रौद्योगिकी नीति 2018-2023
|
|
-
|
|
पश्चिम बंगाल
|
|
जैव प्रौद्योगिकी नीति 2013
स्वास्थ्य एवं परिवार कल्याण मंत्री, विज्ञान और प्रौद्योगिकी मंत्री और पृथ्वी विज्ञान मंत्री, डा. हर्ष वर्धन ने आज लोक सभा में एक लिखित जवाब के माध्यम से यह जानकारी दी।
प्रधानमंत्री कार्यालय
प्रधानमंत्री ने मन की बात के लिए विचार और सुझाव आमंत्रित किए
प्रधानमंत्री श्री नरेन्द्र मोदी ने 25 सितंबर 2022 को सुबह 11 बजे प्रसारित होने वाले 'मन की बात' कार्यक्रम के लिए लोगों को विचार और सुझाव देने के लिए आमंत्रित किया है। लोग अपने विचार माईगव, नमो एप पर साझा कर सकते हैं या 1800-11-7800 डायल कर संदेश को रिकॉर्ड करा सकते हैं। कोई भी व्यक्ति 1922 पर मिस्ड कॉल दे सकता है और एसएमएस में मिले लिंक के जरिए सीधे प्रधानमंत्री को अपने सुझाव भेज सकता है।
माईगव निमंत्रण का लिंक साझा करते हुए प्रधानमंत्री ने ट्वीट किया;
'#मनकीबात देशभर से मिले विभिन्न प्रकार के इनपुट और प्रेरक सामूहिक प्रयासों से समृद्ध है, जिससे हमारे समाज में सकारात्मक बदलाव आए हैं। हमेशा की तरह, मैं इस महीने की 25 तारीख को होने वाले एपिसोड के लिए आपके विचार जानने को उत्सुक हूं।'
https://www.mygov.in/group-issue/inviting-ideas-mann-ki-baat-prime-minister-narendra-modi-25th-september-2022/?target=inapp&type=group_issue&nid=334031
सूक्ष्म, लघु एवं मध्यम उद्यम मंत्रालय
एनएसआईसी ने फिलिप्स मशीन टूल्स इंडिया प्रा. लिमिटेड के साथ एमओयू पर हस्ताक्षर किए
केंद्रीय एमएसएमई मंत्री श्री नारायण राणे 18 अक्टूबर, 2022 को नई दिल्ली में एडिटिव  प्रौद्योगिकियों में कौशल विकास प्रशिक्षण के लिए नेशनल स्मॉल इंडस्ट्रीज कॉरपोरेशन लिमिटेड  तथा फिलिप्स मशीन टूल्स इंडिया प्रा. लिमिटेड के बीच समझौता ज्ञापन  पर हस्ताक्षर किए जाने के अवसर पर उपस्थित थे।
सचिव  श्री बी. बी. स्वैन, एनएसआईसी के सीएमडी श्री गौरांग दीक्षित तथा संयुक्त सचिव  सुश्री मर्सी इपाओ भी इस अवसर पर उपस्थित थीं। एमओयू पर एनएसआईसी के सीजीएम -एसजी  श्री नवीन चोपड़ा द्वारा हस्ताक्षर किया गया।
श्री राणे ने कहा कि एनएसआईसी और फिलिप्स इंडिया के बीच इस एमओयू पर हस्ताक्षर एडिटिव  प्रौद्योगिकियों में कुशल श्रमबल तैयार करने की दिशा में एक उल्लेखनीय कदम होगा जोकि विनिर्माण का भविष्य है। उन्होंने कहा कि दोनों कंपनियां उनकी विशेषज्ञता का लाभ उठा सकती हैं और इस आगामी क्षेत्र में एमएसएमई के लिए उत्कृष्ट अवसरों का सृजन कर सकती हैं।
राष्ट्रपति सचिवालय
राष्ट्रपति ने प्रधानमंत्री के शपथ ग्रहण समारोह में भाग लेने आए राष्ट्राध्यक्षों/ शासनाध्यक्षों के सम्मान में भोज दिया
राष्ट्रपति श्री रामनाथ कोविंद ने कल  राष्ट्रपति भवन में प्रधानमंत्री के शपथ ग्रहण समारोह में भाग लेने आए राष्ट्राध्यक्षों/ शासनाध्यक्षों के सम्मान में भोज दिया।
भोज में शामिल गणमान्य अतिथियों में बांग्लादेश के राष्ट्रपति मोहम्मद अब्दुल हमीद; श्रीलंका के राष्ट्रपति श्री मैत्रीपाला सिरीसेना, किर्गिस्तान के राष्ट्रपति श्री सूरोनबे जीनबेकोव; म्यांमार के राष्ट्रपति यू विन मिंट, मॉरीशस के प्रधानमंत्री महामहिम प्रविंद कुमार जगन्नाथ, नेपाल के प्रधानमंत्री श्री के.पी. शर्मा ओली, भूटान नरेश डॉ. लोटे शेरिंग तथा थाइलैंड के प्रधानमंत्री के विशेष दूत ग्रिसाडा बूनरैक शामिल थे।
इस अवसर पर राष्ट्रपति श्री कोविंद ने कहा कि भारत के सपने अकेले भारत के लिए नहीं हैं। जब हम अपनी प्रगति के लिए काम करते हैं, तो हम अपने करीबी दोस्तों और करीबी पड़ोसियों से मिलने वाले समर्थन को तहे दिल से याद रखते हैं। हिंद महासागर के सौहार्द से लेकर बंगाल की खाड़ी के उत्साह भरे समावेशन और उससे भी बढ़कर मध्य एशिया के साझा सांस्कृतिक संबंधों और आर्थिक अवसरों तक, हमारे लोग समान आशाओं और आकांक्षाओं को साकार रूप प्रदान करते हैं। सदियों से, भारत एक महान व्यापारिक प्रणाली का केंद्र रहा है, जिसका विस्तार मध्य एशिया के केंद्र से हिंद महासागर तक है। यही हमारी विरासत है और यही हमारा भविष्य भी है। हमारी सारी जनता और वैश्विक समुदाय की खातिर हमें आवश्यक तौर पर अपने क्षेत्र और उससे परे शांति और समृद्धि को बढ़ावा देने के लिए मिलकर काम करना होगा। हम सभी देश एक-दूसरे की प्रगति और कल्याण के हितधारक हैं।
शपथ ग्रहण समारोह में शिरकत करने वाले शासनाध्यक्षों के सम्मान में दिए भोज के अवसर पर दिए गए भाषण को पढ़ने के लिए यहां क्लिक करें-
पृथ्वी विज्ञान मंत्रालय
दक्षिण-पश्चिम मॉनसून, पूरे महाराष्ट्र , दक्षिण गुजरात के कुछ हिस्सों और मध्य एवं पूर्व भारत के कुछ और हिस्सों में आगे बढ़ा
भारत मौसम विज्ञान विभाग के राष्ट्रीय मौसम पूर्वानुमान केंद्र/क्षेत्रीय मौसम विज्ञान केंद्र, नई दिल्ली के अनुसार:
14 जून, 2020 तक दक्षिण-पश्चिम मानसून की प्रगति
- दक्षिण-पश्चिम मानसून मध्य अरब सागर के शेष हिस्सों, पूर्वोत्तर अरब सागर के कुछ हिस्सों, गुजरात राज्य, दादरा और नगर हवेली, महाराष्ट्र के शेष भागों , मध्य प्रदेश के कुछ हिस्सों, छत्तीसगढ़ व झारखंड के अधिकांश हिस्सों और बिहार के कुछ और हिस्सों में आगे बढ़ा है।
- मॉनसून की उत्तरी सीमा  अब अक्षांश 20° उत्तर / देशांतर 60° पूर्व, अक्षांश 20° उत्तर / देशांतर 70° पूर्व, सूरत, नंदरबार, बैतूल, सिवनी, पेंड्रा रोड, अंबिकापुर, गया, पटना और अक्षांश 27° उत्तर /देशांतर 85° पूर्व से होकर गुजरती है ।
- पिछले 24 घंटों के दौरान वर्षा की मुख्य मात्रा  14 जून 2020 08:30 बजे आईएसटी  तक प्राप्त हुई:
गुजरात: मधुबन -9, अबद शहर  -7, दहेगम  -7, नानीपल्सन  -7, गांधीनगर  -6, तलोड़ -6, खानवेल -6, कपराडा  -5, मालपुर  -5, नखतराणा  - 5 सेमी
महाराष्ट्र: मुंबई  -1, मुंबई  -2, पेरनेम  -12, मोखेड़ा  - 12, माथेरान  - 8, मालवन  - 7, उल्हासनगर  - 11, अमलनेर  - 6, शाहदा  - 7, इगतपुरी  - 7, आष्टी  – 5 और औंधा नागनाथ  – 7 सेमी
दक्षिण पश्चिम मॉनसून, 14 जून 2020 तक:
पूरे देश के लिए, 14 जून 2020 तक इस वर्ष के दक्षिण-पश्चिम मॉनसून की मौसमी संचयी वर्षा, लम्बी अवधि औसत  से 31% अधिक है। यह उत्तर पश्चिम, मध्य और दक्षिण प्रायद्वीपीय भारत के उनके एलपीए से क्रमशः 19%, 94% और 20% अधिक है। भारत के चार व्यापक भौगोलिक क्षेत्रों में वर्षा वितरण का विवरण निम्न है :
|
|
क्षेत्र
|
|
वास्तविक वर्षा 
|
|
सामान्य वर्षा 
|
|
एलपीए से विचलन, % में
|
|
पूरे देश में
|
|
75.8
|
|
57.8
|
|
31%
|
|
उत्तर पश्चिमी भारत
|
|
27.2
|
|
22.8
|
|
19%
|
|
मध्य भारत
|
|
91.0
|
|
46.9
|
|
94%
|
|
दक्षिण प्रायद्वीप
|
|
80.2
|
|
66.9
|
|
20%
|
|
पूर्व और पूर्वोत्तर भारत
|
|
131.8
|
|
137.4
|
|
-4%
मौसम विज्ञान संबंधी स्थिति
- एक कम दबाब का क्षेत्र उत्तर-पश्चिमी राजस्थान से तटीय ओडिशा तक निचले क्षोभमण्डल स्तरों पर मौजूद है।
- पूर्व-पश्चिम कर्तन  क्षेत्र, मध्य भारत में अक्षांश 22° उत्तर के साथ समुद्र तल से 3.1 और 4.5 किमी ऊपर मौजूद है।
- एक चक्रवाती परिसंचरण पूर्व मध्य प्रदेश और आस-पास के क्षेत्रों में मध्य-क्षोभमंडल में स्थित है।
पूर्वानुमान और चेतावनी
- उपरोक्त प्रणालियों के प्रभाव से, अगले 48 घंटों के दौरान उत्तर अरब सागर, गुजरात व मध्य प्रदेश के कुछ और हिस्सों, छत्तीसगढ़, झारखंड और बिहार के शेष हिस्सों और पूर्वी उत्तर प्रदेश के कुछ हिस्सों में दक्षिण पश्चिम मानसून के आगे बढ़ने के लिए परिस्थितियां अनुकूल होती जा रही हैं।
- अगले 4-5 दिनों के दौरान महाराष्ट्र, गुजरात, मध्य और पूर्व भारत के अधिकांश हिस्सों में व्यापक रूप से वर्षा होने की प्रबल संभावना है तथा अगले 2-3 दिनों के दौरान कोंकण और गोवा, मध्य महाराष्ट्र, गुजरात में अलग-अलग स्थानों पर अत्यधिक भारी वर्षा एवं दक्षिण मध्य प्रदेश, विदर्भ छत्तीसगढ़ और मराठवाड़ा के अलग-अलग स्थानों पर भारी वर्षा होने की सम्भावना है।
अधिक जानकारी और पूर्वानुमान अपडेट के लिए कृपया आईएमडी, नई दिल्ली की वेबसाइट देखें:
http://www.imd.gov.in/pages/allindiawxfcbulletin.php
उप राष्ट्रपति सचिवालय
उपराष्ट्रपति 20 मई को चंडीगढ़ जाएंगे
उपराष्ट्रपति मुख्य अतिथि के रूप में पंजाब विश्वविद्यालय के 70वें दीक्षांत समारोह में शामिल होंगे
उपराष्ट्रपति जगदीप धनखड़ 20 मई, 2023 को चंडीगढ़ जाएंगे, जहां वह पंजाब विश्वविद्यालय के 70वें दीक्षांत समारोह में मुख्य अतिथि होंगे।
अपनी यात्रा के दौरान उपराष्ट्रपति, जो पंजाब विश्वविद्यालय के चांसलर भी हैं, विश्वविद्यालय के सिंडीकेट तथा सीनेट के सदस्यों के साथ अनेक बैठकें करेंगे।
उपराष्ट्रपति पंजाब विश्वविद्यालय शिक्षक संघ के सदस्यों, गैर-शिक्षण संगठन तथा स्टूडेंट यूनियन के सदस्यों के साथ बातचीत करेंगे। चंडीगढ़ शहर की एक दिवसीय यात्रा के दौरान उपराष्ट्रपति पंजाब राजभवन भी जाएंगे।
गृह मंत्रालय
श्री रामफल पंवार एनसीआरबी के निदेशक नियुक्त
नेटग्रिड के संयुक्त सचिव श्री रामफल पंवार को एनसीआरबी का निदेशक नियुक्त किया गया है। श्री पंवार भारतीय पुलिस सेवा के पश्चिम बंगाल कैडर के 1988 बैच के अधिकारी हैं।
रक्षा मंत्रालय
राष्ट्रपति ने वीरता और विशिष्ट सेवा पुरस्कार प्रदान किए
राष्ट्रपति और भारतीय सशस्त्र बलों के सर्वोच्च कमांडर श्री राम नाथ कोविंद ने आज राष्ट्रपति भवन में आयोजित एक समारोह में अद्भुत वीरता, अदम्य साहस और कर्तव्य परायणता का प्रदर्शन करने के वाले सशस्त्र बलों के कर्मियों को 3 कीर्ति चक्र, 15 शौर्य चक्र प्रदान किए। इनमें 2 कीर्ति चक्र और एक शौर्य चक्र मरणोपरांत प्रदान किए गए हैं।
राष्ट्रपति ने विशिष्ट सेवाओं के लिए सशस्त्र बलों के वरिष्ठ अधिकारियों को 15 परम विशिष्ट सेवा पदक, एक उत्तम युद्ध सेवा पदक और 25 अति विशिष्ट सेवा पदक भी प्रदान किए।
पुरस्कार प्राप्त करने वालों की सूची देखने के लिए यहां क्लिक करें-
आर.के.मीणा/एएम/आईपीएस/एसके-490
(Visitor Counter : 375